כי זה מה שאתה אומר כשאני מחייכת את החיוך הזה, ואתה את החיוך שלך, והרגע התנשקנו, רק התנשקנו. אז אני נותנת לך עוד נשיקה קצרצרה ואומרת שהתגעגעתי אליך, ובאמת כל כך התגעגעתי אליך. אתה אומר שגם אתה התגעגעת אליי, ואני תוהה אם אתה באמת מתכוון לזה או שאתה פשוט אומר זאת כי אני אמרתי קודם. אנחנו נשארים לשבת פה, אחד ליד השני, על מזרון דק, כבר לא מתנשקים, אני רק נשענת עליך ואתה כורך את זרועותיך סביבי ואני מרגישה כל כך אהובה. אני תוהה אם תגיד שאתה אוהב אותי, אם אני אומר זאת קודם, ואם כן - תגיד את זה כי אתה מתכוון לכך, או בגלל שאני אמרתי קודם? אני לא רוצה שתגיד כי אמרתי זאת קודם, אז אני לא אומרת כלום, רק שוכבת שם ומניחה לידך הימנית לנוח על בטני. אני מעבירה את ידי עליה, מנסה לעשות לך נעים, ומקווה שבאמת נעים לך, לא רק ביד אלא בכלל, פה, איתי. אני מחליטה שכן, בעיקר כי לי כל כך נעים איתך, כשידך השנייה מלטפת את שיערי, ואת לחיי, ואת שפתיי, שטועמות את ידיך בזמן ששפתיך טועמות את צווארי. הנשיקות הרכות שלך מתקרבות, אט אט, אבל אני כבר לא יכולה להתאפק ומניחה את ידי על צווארך, מושכת אותך אליי, מנשקת אותך, אולי כבר